**OGLEDNI PRIMJERAK PISANOG ISPITA**

**KAZNENA GRANA PRAVA**

NAPOMENA: ponuđeni odgovori mogu sadržavati jedan ili dva točna odgovora

1. Prije podizanja optužnice mjere opreza mogu odrediti:
2. policija
3. pritvorski nadzornik
4. državni odvjetnik
5. sudac istrage
6. Kazneno djelo upoznavanja djece s pornografijom iz čl. 165. st. 1 KZ-a čini tko proda, pokloni, prikaže ili javnim izlaganjem, posredstvom računalnog sustava, mreže ili medija za pohranu računalnih podataka ili na drugi način učini pristupačnim spise, slike, audiovizualne sadržaje ili druge predmete pornografskog sadržaja ili prikaže pornografsku predstavu djetetu mlađem od:
7. trinaest godina
8. četrnaest godina
9. petnaest godina
10. šesnaest godina
11. Neubrojivoj osobi ne može se izreći sigurnosna mjera:
12. zabrane približavanja
13. zabrane upravljanja motornim vozilima
14. obveznog psihosocijalnog tretmana
15. zabrane obavljanja određene djelatnosti ili dužnosti
16. Kazneni postupak protiv pravne osobe ne može se voditi:
17. protiv Republike Hrvatske
18. kada je fizička osoba koja je počinila kazneno djelo preminula
19. protiv pravne osobe nad kojom je pokrenut stečajni postupak
20. kada pravna osoba nije odredila predstavnika
21. Zaokružite jednu ili više točnih definicija:
22. Protupravna radnja je radnja kojom su ispunjena obilježja kaznenog djela, a ne postoji razlog isključenja protupravnosti.
23. Protupravna radnja je radnja kojom su ispunjena obilježja kaznenog djela, a ne postoji razlog isključenja krivnje.
24. c) Protupravna radnja je radnja kojom su povrijeđene odredbe nekog pravnog propisa, a ne postoji razlika isključenja krivnje ili protupravnosti.
25. Protupravna radnja je radnja kojom su ispunjena obilježja kaznenog djela, a ne postoji razlog isključenja protupravnosti
26. Kazneno djelo nedozvoljene igre na sreću iz čl. 237. KZ-a je:
27. kazneno djelo protiv javnog reda
28. kazneno djelo protiv opće sigurnosti
29. kazneno djelo protiv imovine
30. kazneno djelo protiv pravosuđa
31. Mjesno je nadležan u pravilu sud na čijem području:
32. počinitelj kaznenog djela imao u času počinjenja prebivalište
33. počinitelj kaznenog djela imao u času počinjenja boravište
34. kazneno djelo počinjeno ili pokušano
35. žrtva kaznenog djela ima u času počinjenja prebivalište
36. Osuđenik je:
37. osoba za koju je pravomoćnom presudom utvrđeno da je kriva za određeno kazneno djelo
38. osoba za koju je nepravomoćnom presudom utvrđeno da je kriva za određeno kazneno djelo
39. osoba za koju je presudom Ustavnog suda Republike Hrvatske utvrđeno da je kriva za određeno kazneno djelo
40. osoba koja izdržava kaznu zatvora
41. Kada se ukida jamstvo ako je presudom izrečena kazna zatvora?
42. donošenjem pravomoćne presude
43. donošenjem nepravomoćne presude
44. stupanjem osuđenika na izdržavanje kazne
45. nakon izdržane kazne
46. Pretraga se provodi danju:
47. od 5 do 22 sata
48. od 6 do 22 sata
49. od 6 do 21 sat
50. od 5 do 21 sat
51. Koje tijelo je ovlašteno donijeti rješenje o prekršaju?
52. prekršajni sud
53. tijelo državne uprave koje vodi prekršajni postupak
54. državno odvjetništvo
55. općinski sud
56. Posebne dokazne radnje mogu se odrediti za kazneno djelo:
57. razbojništva iz čl. 230. st. 1 KZ-a
58. iznude iz čl. 243. st. 1. KZ-a
59. protupravnog oduzimanja slobode iz čl 136. st. 1. KZ-a
60. prostitucije iz čl. 157. KZ-a
61. Koje se posebne obveze mogu počinitelju izreći samo uz njegov pristanak?
62. nastavak obrazovanja ili osposobljavanje za određeno zanimanje koje odabere uz stručnu pomoć nadležnog tijela za probaciju
63. liječenje ili nastavak liječenja koje je nužno radi otklanjanja zdravstvenih smetnji koje mogu poticajno djelovati za počinjenje novog kaznenog djela uz stručnu pomoć nadležnog tijela za probaciju
64. odvikavanje od ovisnosti o alkoholu, drogama ili drugih vrsta ovisnosti u terapijskoj zajednici uz stručnu pomoć nadležnog tijela za probaciju
65. zabrana napuštanja doma u određenom razdoblju tijekom dana
66. Kao sporednu kaznu sud može izreći:
67. zatvor
68. dugotrajni zatvor
69. novčanu kaznu
70. oduzimanje imovinske koristi
71. U kojem roku se može podnijeti prigovor protiv kaznenog naloga?
72. 15 dana
73. 3 dana
74. 8 dana
75. 30 dana
76. Koliki je maksimalni rok trajanja kazne dugotrajnog zatvora?
77. 20 godina
78. 30 godina
79. 40 godina
80. iznimno 50 godina, za kaznena djela počinjena u stjecaju pod uvjetima propisanim Kaznenim zakonom
81. Koliko najdulje može trajati istražni zatvor do donošenja prvostupanjske presude za kaznena djela za koja se može izreći kazna zatvora do tri godine?
82. dva mjeseca
83. tri mjeseca
84. čest mjeseci
85. mjesec dana
86. U kojem trajanju sud u kaznenom postupku određuje prisilni smještaj neubrojive osobe u psihijatrijsku ustanovu?
87. u trajanju od 3 mjeseca
88. u trajanju od 6 mjeseci
89. u trajanju od 9 mjeseci
90. u trajanju od 12 mjeseci
91. Koliki je minimalni rok trajanja kazne zatvora?
92. 2 mjeseca
93. 3 mjeseca
94. 4 mjeseca
95. 6 mjeseci
96. Tko okrivljeniku postavlja branitelja po službenoj dužnosti u slučajevima obvezne obrane:
97. zamjenik državnog odvjetnika
98. državni odvjetnik
99. sudac istrage
100. predsjednik suda
101. Kada rasprava može povodom privatne tužbe biti održana u odsutnosti privatnog tužitelja?
102. ako ne dođe privatni tužitelj koji ima prebivalište na području suda kojem je podnesena privatna tužba i stavio je prijedlog da se rasprava održi u njegovoj odsutnosti
103. ako ne dođe privatni tužitelj koji ima prebivalište na području suda kojem je podnesena privatna tužba, a nije stavio prijedlog da se rasprava održi u njegovoj odsutnosti
104. ako ne dođe privatni tužitelj koji ima prebivalište izvan područja suda kojem je podnesena privatna tužba, a nije stavio prijedlog da se rasprava održi u njegovoj odsutnosti
105. ako ne dođe privatni tužitelj koji ima prebivalište izvan područja suda kojem je podnesena privatna tužba i stavio je prijedlog da se rasprava održi u njegovoj odsutnosti
106. Pod kojim uvjetima rasprava može biti održana u odsutnosti okrivljenika za djela za koja je propisana kazna zatvora do pet godina?
107. ako je uredno pozvan, ali nije pristupio, a njegova prisutnost nije nužna i prije toga je ispitan ili se očitovao o optužbi
108. ako mu se poziv nije mogao uručiti jer o promjeni adrese nije obavijestio sud ili je očito da izbjegava poziv, a njegova prisutnost nije nužna i prije toga je ispitan ili se očitovao o optužbi
109. ako je uredno pozvan, ali nije pristupio, a njegova prisutnost nije nužna, ali prije toga nije ispitan i nije se očitovao o optužbi
110. ako nije uopće pozivan na raspravu i nije pristupio, a njegova prisutnost nije nužna i prije toga je ispitan ili se očitovao o optužbi
111. Tko rješava sukob nadležnosti?
112. neposredni viši sud sudu koji se oglasio nenadležnim
113. neposredni viši sud sudu koji se smatra nenadležnim
114. zajednički neposredno viši sud
115. uvijek Vrhovni sud Republike Hrvatske
116. Tko odlučuje o žalbi na rješenje o troškovima postupka?
117. neposredno viši sud
118. Vrhovni sud Republike Hrvatske
119. sudac koji je donio rješenje sam odlučuje
120. izvanraspravno vijeće suda koje je donijelo rješenje
121. Pod kojim uvjetima se može čitati iskaz „privilegiranog svjedoka“?
122. ako je osoba koja nije dužna svjedočiti upozorena na to i odrekla se tog prava, a iskazivala je na dokaznom ročištu ili raspravi
123. ako je osoba koja nije dužna svjedočiti upozorena na to i odrekla se tog prava, a iskazivala je pred državnim odvjetnikom
124. ako je osoba koja nije dužna svjedočiti upozorena na to i odrekla se tog prava, a iskazivala je pred policijskim istražiteljem
125. ako je osoba koja nije dužna svjedočiti upozorena na to i odrekla se tog prava, a iskazivala je pred braniteljem okrivljenika
126. Kada sud može zamijeniti novčanu kaznu radom za opće dobro?
127. kada je izrečena novčana kazna u iznosu do tristo šezdeset dnevnih iznosa
128. kada je izrečena novčana kazna u iznosu od trideset dnevnih iznosa
129. kada je izrečena novčana kazna u iznosu do tristo dnevnih iznosa
130. kada je izrečena novčana kazna u iznosu do sto dnevnih iznosa
131. Kada sud može izreći blažu kaznu od propisane?
132. kada to zakon izričito propisuje
133. kada to okrivljenik predloži
134. kada postoje naročito olakotne okolnosti
135. kada to državni odvjetnik predloži
136. Kada započinje kazneni postupak?
137. donošenjem rješenja o provođenju istrage
138. određivanjem rasprave
139. upisom kaznene prijave u upisnik
140. potvrđivanjem optužnice
141. Kada započinje rasprava?
142. očitovanjem okrivljenog o optužbi
143. uvodnim govorima
144. čitanjem optužnice
145. uzimanjem osobnih podataka od okrivljenika
146. Kada će sud izreći presudu kojom se okrivljenik oslobađa od optužbe?
147. ako je tužitelj tijekom rasprave odustao od optužbe
148. ako djelo za koje se optužuje po zakonu nije kazneno djelo
149. ako je postupak vođen bez zahtjeva ovlaštenog tužitelja
150. ako ima okolnosti koje isključuju krivnju
151. Koje se osobe ne mogu ispitati kao svjedoci?
152. osoba koja je s okrivljenikom u braku ili izvanbračnoj zajednici
153. srodnici okrivljenika u ravnoj lozi
154. branitelji okrivljenika, osim ako to sam okrivljenik ne zahtjeva
155. vjerski ispovjednik o sadržaju ispovjedi
156. Kada je isključena protupravnost djela?
157. ako je počinjeno u stanju bitno smanjene ubrojivosti
158. ako je počinjeno u nužnoj obrani
159. ako je počinjeno u stanju neubrojivosti
160. ako je počinjeno u krajnjoj nuždi
161. Tko su počinitelji kaznenog djela?
162. poticatelj
163. supočinitelj
164. osoba koja posredstvom druge osobe počini kazneno djelo
165. pomagač
166. Optuženik se na raspravi ispituje na početku dokaznog postupka (prije izvođenja drugih dokaza) u slijedećim procesnim situacijama?
167. uvijek ako se prethodno u očitovanju o optužbi izjasnio da se smatra krivim
168. ako mu se sudi za kazneno djelo za koje je propisana novčana kazna ili kazna zatvora do 5 godina bez obzira da li se očitovao da se smatra krivim ili da se ne smatra krivim
169. ako to optuženik sam zahtijeva bez obzira da li se očitovao da se smatra krivim ili da se ne smatra krivim i bez obzira na zapriječenu kaznu
170. uvijek kad se optuženik nalazi u istražnom zatvoru
171. Presudu kojom se optužba odbija sud će izreći ako?
172. djelo koje se optuženiku stavlja na teret nije kazneno djelo
173. je tužitelj tijekom rasprave odustao od optužbe
174. je nastupila zastara kaznenog progona
175. postoje okolnosti koje isključuju krivnju optuženika
176. Kakve sve odluke može donijeti optužno vijeće?
177. rješenje o odbačaju optužnice, rješenje o vraćanju optužnice tužitelju, rješenje o obustavi kaznenog postupka
178. presudu kojom odbija optužbu, presudu kojom oslobađa okrivljenika optužbe i presudu na temelju sporazuma stranaka
179. rješenje o potvrđivanju optužnice, rješenje o vraćanju optužnice tužitelju, rješenje o obustavi kaznenog postupka i presudu na temelju sporazuma stranaka
180. rješenje o vraćanju optužnice tužitelju, rješenje o odbačaju optužnice i rješenje o obustavi kaznenog postupka
181. Kada je pokušaj kaznenog djela kažnjiv?
182. pokušaj kaznenog djela nije kažnjiv
183. kada se radi o kaznenom djelu za koje je propisana novčana kazna ili kazna zatvora do 3 godine
184. kada se radi o kaznenom djelu za koje se može izreći kazna zatvora od 5 godina ili teža kazna ili zakon izričito propisuje kažnjavanje i za pokušaj
185. ništa od navedenog
186. Koje od navedenih kaznenih djela ne spada u glavu kaznenih djela protiv ljudskih prava i temeljnih sloboda?
187. protupravno oduzimanje slobode
188. povreda prava na udruživanje
189. povreda slobode vjere
190. povreda slobode izražavanja nacionalne pripadnosti
191. Kada prestaje nadležnost suda za mladež?
192. odlukom nadležnog drugostupanjskog suda na zahtjev okrivljenika
193. navršenom 23 godinom počiniteljeva života
194. navršenom 21 godinom počiniteljeva života
195. odlukom predsjednika suda na zahtjev okrivljenika
196. U kojem slučaju se ne smatraju nezakonitim dokazi pribavljeni povredom prava obrane, prava na ugled i čast, te prava na nepovredivost osobnog i obiteljskog života?
197. u postupku za sva kaznena djela na štetu djece i mladeži
198. u postupku za sva kaznena djela korupcije i organiziranog kriminala
199. u postupku za ratne zločine
200. u postupku za teške oblike kaznenih djela iz nadležnosti županijskog suda kod kojih interes progona i kažnjavanje počinitelja preteže nad povredom prava

**PROBLEMSKE SITUACIJE**

1. PROBLEMSKA SITUACIJA

Tijekom rasprave u kaznenom postupku protiv jednog optuženog kojem se stavlja na teret počinjenje kaznenog djela razbojničke krađe i nanošenja teške tjelesne ozljede državni odvjetnik je, a budući se prema njegovoj ocjeni izmijenilo činjenično stanje temeljem izvedenih dokaza, odlučio precizirati činjenični opis optužnice te je u bitnome izmijenio optužnicu odnosno njezin činjenični supstrat, time da je ujedno izjavio kako odustaje od daljnjeg kaznenog progona za počinjenje kaznenog djela nanošenja teške tjelesne ozljede.

PITANJA:

1. Smije li državni odvjetnik izmijeniti činjenični supstrat za kaznena djela u odnosu na koja je podigao optužnicu?
2. Ima li optuženik u konkretnom slučaju pravo tražiti prekid rasprave radi pripremanja obrane?
3. Da li se okrivljenik mora ponovno očitovati o osnovanosti ovako izmijenjene optužnice?
4. Kakvu će presudu sud donijeti u odnosu na kazneno djelo nanošenja teške tjelesne ozljede?
5. PROBLEMSKA SITUACIJA

Osoba A i osoba B dogovorile su se opljačkati poštanski ured i pritom kao sredstvo zastrašivanja i prijetnje poštanskim službenicima koriste trofejne pištolje, tj. pištolje koji nisu funkcionalni i iz kao takvih nije moguće pucati. Upravo u tijeku realizacije njihovog plana, kada je službenica pošte razbojnicima predavala novac, u poštanski ured je iznenada i neočekivano ušao policijski službenik u civilnoj odjeći. Vidjevši što se događa, izvadio je svoj pištolj, usmjerio prema osobama A i B i povikao: „Stoj, ruke u vis“. Osoba A je odmah odbacila svoj trofejni pištolj i digla ruke u zrak no osoba B je iz pojasa izvadila drugi, skriveni pištolj i iz istog pucala na policajca, teško ga ranila te potom bez plijena pobjegla iz poštanskog ureda.

PITANJA:

1. Označi pravno aktivnosti osoba A i B
2. Je li osoba B počinila jedno kazneno djelo ili više njih u stjecaju, te ukoliko se radi o stjecaju koja su to kaznena djela?
3. Je li relevantan navod obrane osobe B kako nije znao da puca i ranjava policajca?
4. Od kakvog značaja je za osobu A to što nije znala da osoba B posjeduje pravi, funkcionalni pištolj i da će ga uporabiti?
5. PROBLEMSKA SITUACIJA

Općinskom državnom odvjetništvu podnesena je kaznena prijava policijske postaje O. protiv A.A. zbog osnovane sumnje da je počinjeno kazneno djelo teške tjelesne ozljede iz članka 118. stavka 1. Kaznenog zakona, na način da je 25. siječnja 2016. u mjestu B., na terasi ugostiteljskog objekta C., dva puta udario zatvorenom šakom u glavu oštećenog DD, od kojih udaraca je oštećenik zadobio prijelom nosa sa pomakom, koja je ozljeda prema prijavi ozljeda okvalificirana kao teška tjelesna ozljeda u Općoj bolnici u B.

Oštećenik nije osoba koja se može podvesti pod kategorije osoba navedene iz čl. 117. stavka 2. KZ-a.

Kaznenoj prijavi prileži prijava ozljeda za oštećenika u kojoj se navodi da se radi o teškoj tjelesnoj ozljedi sa mogućnošću prekvalifikacije s obzirom na prijelom nosne kosti sa malim pomakom.

Kaznenoj prijavi prileži službena bilješka o obavljenim obavijesnim razgovorima sa osumnjičenim A.A. u kojoj isti priznaje da je bio malo alkoholiziran, da je udario oštećenika jer mu je isti svojom galamom „išao na živce“, zatim oštećenom D.D. koji opisuje na koji način ga je osumnjičenik napao i sa očevicem događaja E.E. koji opisuje fizički napada na oštećenika i koji je nakon zadanih udaraca odvojio osumnjičenika od oštećenika.

Državni odvjetnik s obzirom na prikupljene obavijesti odlučio je da će sam provesti ispitivanje osumnjičenog A.A. u svojstvu okrivljenika, međutim doznaje da je protiv osumnjičenika A.A. u drugom kaznenom predmetu drugog državnog odvjetništva, određen istražni zatvor, a osumnjičenik nije sam angažirao branitelja.

PITANJA:

1. Koje će radnje državni odvjetnik poduzeti da bi ispitivanje bilo u skladu sa Zakonom o kaznenom postupku?
2. Koje radnje sada mora poduzeti sukladno ZKP?
3. Koju radnju državni odvjetnik treba provesti kako bi utvrdio način na koji je oštećenik zadobio ozljede, što je svrsishodno prije te radnje poduzeti? Precizirati što se određuje u pismenu državnog odvjetnika.
4. Državni odvjetnik temeljem provedenih radnji donosi svoju odluku. Koja odluka je s obzirom na utvrđeno činjenično stanje i prikupljene dokaze zakonita i osnovana, obrazloži zašto, te mora li prema ZKP prije odluke još nešto poduzeti?
5. PROBLEMSKA SITUACIJA

Nadležnom Državnom odvjetništvu uz kaznenu prijavu privedena su dva strana državljanina zbog postojanja osnovane sumnje da su počinili kazneno djelo neovlaštene proizvodnje i prometa drogama iz čl. 190. st. 2. u svezi sa st. 1. Kaznenog zakon i to iz razloga jer su na graničnom prijelazu zatečeni kako su u automobilu imali skrivena 2 kg droge heroin koju su namjeravali unijeti u Republiku Hrvatsku.

PITANJA:

1. Nakon što se provede dokazna radnja prvo ispitivanja osumnjičenika u kojem roku je državni odvjetnik dužan odlučiti o pokretanju istrage?
2. Nakon što su osumnjičenici ispitani državni odvjetnik je odlučio podnijeti prijedlog za određivanje istražnog zatvora. Temeljem kojih osnova će se predlagati sucu istrage određivanje istražnog zatvora?
3. Na koji način će se utvrditi točna količini i vrsta pronađene droge, te po čijem nalogu?
4. Ukoliko okrivljenici budu pravomoćnom presudom osuđeni za kazneno djelo mogu li se obvezati snositi troškove prevođenja?